stanford-oval/wikipedia huggingface dataset:
อำเภอบ้านแพรก
การแบ่งเขตการปกครอง > การปกครองส่วนท้องถิ่น

ท้องที่อำเภอบ้านแพรกประกอบด้วยองค์กรปกครองส่วนท้องถิ่น 3 แห่ง ได้แก่
เทศบาลตำบลบ้านแพรก ครอบคลุมพื้นที่ตำบลบ้านแพรก เฉพาะหมู่ที่ 1 และบางส่วนของหมู่ที่ 2–4; และตำบลสำพะเนียง เฉพาะบางส่วนของหมู่ที่ 1–2
องค์การบริหารส่วนตำบลสำพะเนียง ครอบคลุมพื้นที่ตำบลบ้านใหม่ทั้งตำบล; ตำบลบ้านแพรก เฉพาะหมู่ที่ 5 และบางส่วนของหมู่ที่ 2–4; และตำบลสำพะเนียง เฉพาะหมู่ที่ 3–6 และบางส่วนของหมู่ที่ 1–2
องค์การบริหารส่วนตำบลคลองน้อย ครอบคลุมพื้นที่ตำบลคลองน้อยและตำบลสองห้องทั้งตำบล
แหล่งข้อมูลอื่น

ข้อมูลตำบลในจังหวัดพระนครศรีอยุธยาจากเว็บไซต์ ThaiTambon.com เก็บถาวร 2011-04-25 ที่ เวย์แบ็กแมชชีน
อยุธยา
เจ้าพระยาคทาธรธรณินทร์ (เยีย อภัยวงศ์)

| เจ้าพระยาคทาธรธรณินทร์ (เยีย อภัยวงศ์) ป> จ., ป.ม. |
| --- | --- |


ผู้สำเร็จราชการเมืองพระตะบอง
ดำรงตำแหน่ง พ.ศ. 2403–2435
กษัตริย์: พระบาทสมเด็จพระจอมเกล้าเจ้าอยู่หัว  พระบาทสมเด็จพระจุลจอมเกล้าเจ้าอยู่หัว
ก่อนหน้า: พระยาอภัยภูเบศร (นอง)
ถัดไป: เจ้าพระยาอภัยภูเบศร (ชุ่ม อภัยวงศ์)
 
ข้อมูลส่วนบุคคล
เกิด: ไม่ทราบปีเกิด
เสียชีวิต: พ.ศ. 2435
บุตร: 4 คน
บุพการี: พระยาอภัยภูเบศร (นอง) (บิดา)

เจ้าพระยาคทาธรธรณินทร์ (เยีย อภัยวงศ์) นามเดิมชื่อ เยีย เป็นเจ้าเมืองพระตะบองคนที่ 7 เป็นบุตรของพระยาอภัยภูเบศร (นอง) (เจ้าเมืองพระตะบองคนที่ 6 ซึ่งเป็นบุตรของพระยาธิราชวงษาและเป็นบุตรเขยของเจ้าพระยาอภัยภูเบศร (แบน) เจ้าเมืองพระตะบองคนที่ 1)
เจ้าพระยาคทาธรธรณินทร์ (เยีย อภัยวงศ์) เข้ารับราชการในครั้งแรกได้เป็นหลวงอภัยพิทักษ์ ต่อมา ในสมัยรัชกาลที่ 4 ได้เลื่อนเป็นพระยาคทาธรธรณินทร์ และได้รักษาราชการในพระตะบองเมื่อบิดาถึงแก่กรรมเมื่อ พ.ศ. 2403 และวันที่ 7 มีนาคม พ.ศ. 2434 ได้เป็นเจ้าพระยาคทาธรธรณินทร์ รามนรินทร์อินทราธิบดี ศรีสยามกัมโพชเกษตราภิบาล ปรีชาญาณยุติธรรมาธยาไศรย อภัยพิริยบรากรมพาหุ ผู้สำเร็จราชการเมืองพระตะบอง คนที่ 7
เจ้าพระยาคทาธรฯได้เขียนพงศาวดารเมืองพระตะบอง เล่าถึงประวัติของสายสกุลของท่านที่ได้ปกครองเมืองพระตะบอง
ในสมัยที่เจ้าพระยาคทาธรฯเป็นเจ้าเมืองพระตะบองนั้น เป็นช่วงที่ฝรั่งเศสขยายอำนาจเข้ามาในกัมพูชา ทำให้สยามระแวงว่าพระตะบองจะแข็งเมืองหรือไปเข้ากับเวียดนาม แต่เจ้าพระยาคทาธรฯ ได้แสดงความจงรักภักดีต่อสยามอย่างเสมอต้นเสมอปลาย จนถึงแก่กรรมใน พ.ศ. 2435 บุตรชายของท่านคือเจ้าพระยาอภัยภูเบศร (ชุ่ม อภัยวงศ์) ขึ้นเป็นเจ้าเมืองแทน
บุตรธิดา

มีบุตรธิดา รวม 4 คน ดังนี้
เจ้าพระยาอภัยภูเบศร (ชุ่ม อภัยวงศ์)
คุณหญิงขลิบ ภรรยาพระยาณรงค์เรืองฤทธิ์
นางเทศ ภรรยาพระโยธาธิราช (ทองคำ)
นางสมบุญ ภรรยาหม่อมเทวาธิราช (หม่อมราชวงศ์แดง อิศรเสนา)
เครื่องราชอิสริยาภรณ์

พ.ศ. 2434 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2429 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
ฮกไกโดชิงกันเซ็ง

ฮกไกโดชิงกันเซ็ง (ญี่ปุ่น: 北海道新幹線; โรมาจิ: Hokkaidō Shinkansen) เป็นเส้นทางรถไฟความเร็วสูงของญี่ปุ่น ซึ่งปัจจุบันกำลังอยู่ระหว่างการก่อสร้าง เชื่อมระหว่างนครอาโอโมริกับนครซัปโปโระ เส้นทางส่วนหนึ่งลอดใต้ทะเลผ่านอุโมงค์เซกัง ดำเนินงานโดย บริษัทรถไฟฮกไกโด (JR ฮกไกโด)
สถานี

| ชื่อสถานี | ญี่ปุ่น | อังกฤษ | กิโลเมตรที่ | เชื่อมต่อกับ | ที่ตั้ง | ที่ตั้ง |
| --- | --- | --- | --- | --- | --- | --- |
ปัจจุบัน
| ชินอาโอโมริ | 新青森 | Shin-Aomori | 0.0 | สายหลักโออุ, โทโฮกุชิงกันเซ็ง | นครอาโอโมริ | อาโอโมริ |
| โอคุซุการุอิมะเบ็ตสึ | 奥津軽いまべつ | Okutsugaru-Imabetsu | 38.5 | สายสึงารุ (สึงารุฟูตามาตะ) | เมืองอิมาเบ็ตสึ | อาโอโมริ |
อุโมงค์เซกัง
| คิโกไน | 木古内 | Kikonai | 113.3 | สายเอซาชิ | เมืองคิโกไน | ฮกไกโด |
| ชินฮาโกดาเตะโฮกูโตะ | 新函館北斗 | Shin-Hakodate-Hokuto | 148.9 | สายหลักฮาโกดาเตะ (โอชิมะโอโนะ) | เมืองโฮกูโตะ | ฮกไกโด |
ระยะที่ 2 เปิดให้บริการภายใน พ.ศ. 2578
| ชิงยากูโมะ | 新八雲 | Shin-Yakumo | 203.0 |  | เมืองยากูโมะ | ฮกไกโด |
| โอชามัมเบะ | 長万部 | Oshamambe | 236.1 | สายหลักฮาโกดาเตะ, สายหลักมูโรรัง | เมืองโอชามัมเบะ | ฮกไกโด |
| คุตจัง | 倶知安 | Kutchan | 290.2 | สายหลักฮาโกดาเตะ | เมืองคุตจัง | ฮกไกโด |
| ชินโอตารุ | 新小樽 | Shin-Otaru | 328.2 |  | นครโอตารุ | ฮกไกโด |
| ซัปโปโระ | 札幌 | Sapporo | 360.2 | สายชิโตเซะ, สายหลักฮาโกดาเตะ, สายซัชโช (สายกากูเอ็นโตชิ) สายนัมโบกุ, สายโทโฮ | นครซัปโปโระ | ฮกไกโด |

| ด ค กการขนส่งในฮกไกโด |
| --- | --- |
สาย  เจอาร์ฮกไกโด:   ฮกไกโดชิงกันเซ็ง  ■■ สายชิโตเซะ  ■ สายฟูราโนะ  ■■■ สายหลักฮาโกดาเตะ  ■ สายหลักฮิดากะ  ■ สายไคเกียว  ■■ สายหลักมูโรรัง  ■■ สายหลักเนมูโระ  ■ สายหลักรูโมอิ  ■สายซัชโช  ■ สายหลักเซกิโฮกุ  ■สายเซกิโช  ■ สายหลักเซ็มโม  ■ โซยะ 
ขบวนรถโดย    ฮกไกโด:  แคสซิโอเปีย  ฮากูโจ  ซูเปอร์ฮากูโจ  ฮามานาซุ  โฮกูโตะ  ซูเปอร์โฮกูโตะ  โฮกูโตะเซ (อิชิการิ)  คิตามิ (ไลแลค)  โอค็อตสค์  ซาโรเบ็ตสึ  ซูเปอร์คามูอิ  ซูเปอร์โอโซระ  ซูเปอร์โซยะ  ซูเปอร์โทกาจิ (ซูเปอร์ไวท์แอร์โรว์)  ซุซุรัง  ทไวไลท์ เอ็กเพรซ  (ไวท์แอร์โรว์) 
 รถไฟใต้ดินเทศบาลซัปโปโระ:   สายนัมโบกุ   สายโทไซ   สายโทโฮ 
ระบบรางอื่น ๆ:   บริษัทรถไฟฮกไกโดใต้  รถรางฮาโกดาเตะ  รถรางซัปโปโระ  Taiheiyō Coal (เฉพาะสินค้า) 
ท่าอากาศยาน:  อาซาฮิกาวะ  ชินชิโตเซะ  ฮาโกดาเตะ  คูชิโระ  เมมัมเบ็ตสึ  มมเบ็ตสึ  นากะชิเบ็ตสึ  โอกาดามะ  โอกูชิริ  ริชิริ  โทกาจิโอบิฮิโระ  วักกาไน 
ทางด่วน:  ทางด่วนโดโอ 
↑  国土交通省鉄道輸送統計年報（平成19年度）. คลังข้อมูลเก่าเก็บจากแหล่งเดิมเมื่อ 2011-05-14. สืบค้นเมื่อ 2018-01-30.
อ้าว

| "อ้าว" |
| --- | --- |

เพลงโดยชนกันต์ รัตนอุดม
จากอัลบั้มCYANTIST
วางจำหน่าย: 9 สิงหาคม พ.ศ. 2559
แนวเพลง: ป๊อป,โฟล์ก
ความยาว: 4:11
ค่ายเพลง: ไวท์มิวสิค (จีเอ็มเอ็ม แกรมมี่)
ผู้ประพันธ์เพลง: ชนกันต์ รัตนอุดม
โปรดิวเซอร์: กวิน อินทวงษ์
"อ้าว" เป็นซิงเกิลลำดับที่ 4 ของ อะตอม-ชนกันต์ รัตนอุดม ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 9 สิงหาคม พ.ศ. 2559
เพลงนี้มีความกวนประสาทอยู่ลึก ๆ ด้วยความที่เนื้อหาค่อนข้างกระแทกอยู่แล้วในช่วงท่อนฮุค มีความแสบ มีความปากร้ายตลอดเวลา ส่วนสไตล์ของดนตรีเพลงนี้ มีไลน์คีย์บอร์ดเพิ่ม และใส่ซินธิไซเซอร์เพิ่มสีสันให้เพลง
เพลงนี้เป็นอีกมุมมองหนึ่งของคนรัก ๆ เลิก ๆ คนที่มองอีกคนว่าเป็นของตาย และโดนทำซ้ำ ๆ จนรับไม่ไหว ซึ่งเหมือนจะเป็นเพลงของคนแพ้เช่นเคยครับ แต่คนแพ้ ไม่เศร้า และใช้ถามคนนิสัยไม่ดีในชีวิตคนนั้นว่าจะกลับมาอีกกี่รอบ
การตอบรับ

เพลง อ้าว ติดอันดับสูงสุด 13 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 28 สิงหาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2559) | อันดับสูงสุด |
| --- | --- |
อินเท็นซีฟวอท์ชท็อป 20 ชาร์ต เพลงไทยสากล: 1
ไอทูนส์สโตร์ไทยแลนด์ ท็อปชาร์ต: 1
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 13
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100: 17
JOOX Top 100 Chart: 1
JOOX Top Top 50 Thai Songs Chart: 1
ซี้ดเอฟเอ็ม ชาร์ตท็อป 20: 13
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
|  รางวัลไนน์เอ็นเตอร์เทน อวอร์ดส์ ครั้งที่ 10  | เพลงแห่งปี | อ้าว | เสนอชื่อเข้าชิง |
ฮิโรยูกิ เอโนกิ

| ฮิโรยูกิ เอโนกิ |
| --- | --- |
เกิด: 14 กันยายน พ.ศ. 2522
ฮิโรยูกิ เอโนกิ (ญี่ปุ่น: 榎 洋之; โรมาจิ: Enoki Hiroyuki) นักมวยสากลชาวญี่ปุ่น เกิดเมื่อ 14 กันยายน พ.ศ. 2522 ที่อากิตะ จังหวัดอากิตะ ประเทศญี่ปุ่น สถิติการชก 32 ครั้ง ชนะ 28 (น็อค 20) เสมอ 2 แพ้ 2
เกียรติประวัติ

แชมป์ญี่ปุ่นรุ่นเฟเธอร์เวท (2547 – 2548)
แชมป์ OPBF รุ่นเฟเธอร์เวท
ชิง 21 มกราคม 2549 ชนะน็อค เด่นทักษิณ ศูนย์กีฬาน้อยใน ยก 2 ที่ โตเกียว
ป้องกันแชมป์ครั้งที่ 1, 16 กันยายน 2549 ชนะคะแนน นาเดล ฮุสเซน ที่ โตเกียว
ป้องกันแชมป์ครั้งที่ 2, 15 กันยายน 2550 ชนะคะแนน มาเกียว ซูงิตะ ที่ โตเกียว
เจ้าพระยาชำนาญภักดี (สมบุญ)

| เจ้าพระยาชำนาญภักดี (สมบุญ) |
| --- | --- |

สมุหนายก
กษัตริย์: สมเด็จพระนารายณ์มหาราช สมเด็จพระเพทราชา
ก่อนหน้า: พระยาวิไชเยนทร์ (คอนสแตนติน ฟอลคอน)
ถัดไป: เจ้าพระยาจักรี (ครุฑ)
 
ข้อมูลส่วนบุคคล
คู่สมรส: สมบุญ
บุตร: เจ้าพระยาเพ็ชร์พิไชย (ใจ) พระพรหมสุรินทร์ (จิตร)
บุพการี: เจ้าพระยาอภัยราชา (ชื่น) (บิดา)

เจ้าพระยาชำนาญภักดี (สมบุญ) สมุหนายกในรัชสมัยสมเด็จพระนารายณ์มหาราชและสมเด็จพระเพทราชา และเป็นหลานของเจ้าพระยาบวรราชนายก (เฉกอะหมัด) จุฬาราชมนตรีคนแรกในสมัยอยุธยา
ประวัติ

เจ้าพระยาชำนาญภักดี (สมบุญ) เป็นบุตรชายคนที่ 2 เจ้าพระยาอภัยราชา (ชื่น) บุตรคนโตของเจ้าพระยาบวรราชนายก (เฉกอะหมัด) สมบุญ ได้ถวายตัวเป็นมหาดเล็กหลวง แล้วเลื่อนเป็นจมื่นจงภักดีองค์ขวา ต่อมาได้เป็นพระยาบำเรอภักดิ์ เมื่อเจ้าพระยาอภัยราชา (ชื่น) ถึงอสัญกรรม พระยาบำเรอภักดี (สมบุญ) ผู้บุตรมีอายุได้ 40 ปี สมเด็จพระนารายณ์โปรดเกล้าฯ เลื่อนบรรดาศักดิ์ให้เป็นเจ้าพระยาชำนาญภักดี ที่สมุหนายก อัครมหาเสนาบดีฝ่ายเหนือ
บุตร-ธิดา

เจ้าพระยาชำนาญภักดี (สมบุญ) มีบุตรกับภรรยาชื่อ สมบุญ 2 คนได้แก่
เป็นชายชื่อ ใจ ต่อมาคือ เจ้าพระยาเพ็ชร์พิไชย (ใจ) สมุหนายก อรรคมหาเสนาบดีกรมมหาดไทย
เป็นชายชื่อ จิตร ต่อมาคือ พระพรหมสุรินทร์ (จิตร) เจ้ากรมพระตำรวจฝ่ายพระราชวังบวร
ฮัตสึเนะ มิกุ: โปรเจกต์ดีวาอาร์เคด

| ฮัตสึเนะ มิกุ: โปรเจกต์ดีวาอาร์เคด |
| --- | --- |
ตู้เกม ฮัตสึเนะ มิกุ: โปรเจกต์ดีวาอาร์เคดฟิวเจอร์โทน
ผู้พัฒนา: เซก้า
ผู้จัดจำหน่าย: เซก้า Dwango Music Entertainment
ชุด: ฮัตสึเนะ มิกุ: โปรเจกต์ดีวาอาร์เคด
เครื่องเล่น: เกมตู้, เพลย์สเตชัน 4
วางจำหน่าย: เกมตู้ JP: มกราคม 2010 JP: 21 พฤศจิกายน 2013  (ฟิวเจอร์โทน)   เพลย์สเตชัน 4 ฟิวเจอร์ซาวด์ & คัลเลอร์ฟูลโทน JP: 23 มิถุนายน 2016 NA: 10 มกราคม 2017 EU: 10 มกราคม 2017
แนว: ริธึม
รูปแบบ: ผู้เล่นคนเดียว
ระบบอาร์เคด: Sega RingEdge, Sega Nu (ฟิวเจอร์โทน)
ฮัตสึเนะ มิกุ: โปรเจกต์ดีวาอาร์เคด (ญี่ปุ่น: 初音ミク -Project DIVA Arcade-) เป็นเกมตู้แนวริธึมใน ค.ศ. 2010 ที่สร้างโดยเซก้า และ Crypton Future Media สำหรับตู้เกมอาร์เคด ตัวเกมเป็นเวอร์ชันพอร์ดของ ฮัตสึเนะ มิกุ: โปรเจกต์ดีวา วิดีโอเกมใน ค.ศ. 2009 ที่มาพร้อมกับภาพที่อัปเดตและวางจำหน่ายในเดือนมกราคม ค.ศ. 2010 ในประเทศญี่ปุ่นโดยมีการวางจำหน่ายอย่างจำกัดในต่างประเทศเช่นในประเทศสิงคโปร์เป็นต้น เช่นเดียวกับเกมต้นฉบับ ตัวเกมใช้ประโยชน์จากโวคาลอยด์ซึ่งเป็นซอฟต์แวร์ประยุกต์รูปแบบเครื่องดนตรีที่ทำให้เกิดและปรับประสมเสียง โดยที่ตัวเกมใช้เพลงที่สร้างขึ้นโดยใช้คำศัพท์เหล่านี้จากโวคาลอยด์ฮัตสึเนะ มิกุ นักร้องเสมือนจริงที่มีชื่อเสียง
ตัวเกมมีภาคต่อในชื่อ ฮัตสึเนะ มิกุ: โปรเจกต์ดีวาอาร์เคดฟิวเจอร์โทน (ญี่ปุ่น: 初音ミク -Project DIVA Arcade Future Tone-) ซึ่งได้วางจำหน่ายในวันที่ 21 พฤศจิกายน ค.ศ. 2013 ซึ่งการเปลี่ยนแปลงที่โดดเด่นรวมถึงกราฟิกและฟิสิกส์ที่ได้รับการอัพเกรด, แผง Touch Slider สำหรับโน้ตรูปลูกศร และเพลงใหม่ รวมถึงการทำงานบนบอร์ดอาร์เคด Sega Nu ตัวเกมยังได้รับการพอร์ตลงเพลย์สเตชัน 4 ภายใต้ชื่อ ฮัตสึเนะ มิกุ: โปรเจกต์ดีวาอาร์เคดฟิวเจอร์โทน โดยตัวเกมได้วางจำหน่ายในรูปแบบดิจิทัลในสองเวอร์ชันในวันที่ 23 มิถุนายน ค.ศ. 2016 ในประเทศญี่ปุ่น
แหล่งข้อมูลอื่น

Official Site (ญี่ปุ่น)
เจ้าจอมมารดาสังวาลย์ ในรัชกาลที่ 4

| เจ้าจอมมารดาสังวาลย์ |
| --- | --- |
เจ้าจอมมารดาสังวาลย์ในชุดแฟนซีฝรั่ง
เกิด: พ.ศ. 2381
เสียชีวิต: 8 กันยายน พ.ศ. 2456 (75 ปี)
คู่สมรส: พระบาทสมเด็จพระจอมเกล้าเจ้าอยู่หัว
บุตร: • พระเจ้าบรมวงศ์เธอ กรมหลวงประจักษ์ศิลปาคม • พระเจ้าบรมวงศ์เธอ กรมหลวงสรรพสาตรศุภกิจ • พระเจ้าบรมวงศ์เธอ พระองค์เจ้าเจริญรุ่งราษี • พระเจ้าบรมวงศ์เธอ พระองค์เจ้ากาญจนากร
บิดามารดา: นายศัลวิไชย (ทองคำ ณ ราชสีมา) น้อย ปาณิกบุตร
เจ้าจอมมารดาสังวาลย์ (บางแห่งสะกดว่า สังวาล)  (สกุลเดิม: ณ ราชสีมา; พ.ศ. 2381 – 8 กันยายน พ.ศ. 2456) เป็นพระสนมโทในพระบาทสมเด็จพระจอมเกล้าเจ้าอยู่หัว เกิดเมื่อวันอังคาร เดือน 3 แรม 2 ค่ำ ปีกุน พ.ศ. 2381 เป็นธิดาของนายศัลวิไชย (ทองคำ ณ ราชสีมา) กับน้อย ศัลยวิชัย (สกุลเดิม ปาณิกบุตร)
เมื่อพระบาทสมเด็จพระจอมเกล้าเจ้าอยู่หัวเสด็จเถลิงถวัลยราชสมบัติ ท่านป้าของท่านซึ่งก็คือธิดาของเจ้าพระยานครราชสีมา (ทองอิน ณ ราชสีมา) จึงนำท่านมาถวายตัวเข้ารับราชการฝ่ายใน โดยพระบาทสมเด็จพระจอมเกล้าเจ้าอยู่หัวเรียกท่านว่า "หนูสังวาลย์"  มีพระราชโอรสและพระราชธิดารวม 4 พระองค์ คือ
พระเจ้าบรมวงศ์เธอ กรมหลวงประจักษ์ศิลปาคม
พระเจ้าบรมวงศ์เธอ กรมหลวงสรรพสาตรศุภกิจ
พระเจ้าบรมวงศ์เธอ พระองค์เจ้าเจริญรุ่งราษี
พระเจ้าบรมวงศ์เธอ พระองค์เจ้ากาญจนากร
เจ้าจอมมารดาสังวาลย์ มีอาการป่วยเป็นโรคบิด ถึงแก่อนิจกรรมเมื่อเวลา 15.35 น. วันที่ 8 กันยายน พ.ศ. 2456 ที่วัง พระเจ้าบรมวงศ์เธอ กรมหลวงสรรพสาตรศุภกิจ สิริอายุ 75 ปี ต่อมาในวันที่ 9 กันยายน พ.ศ. 2456 เวลา 16.00 น.พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้ สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จพระราชดำเนินแทนพระองค์ไปยังวังของกรมหลวงสรรพสาสตรศุภกิจเพื่อพระราชทานน้ำหลวงอาบศพ
เครื่องราชอิสริยาภรณ์

เครื่องราชอิสริยาภรณ์จุลจอมเกล้า ชั้นทุติยจุลจอมเกล้า
เหรียญรัตนาภรณ์ รัชกาลที่ 4 ชั้นที่ 2 (ม.ป.ร.2)
อาการชอบถูไถอวัยวะเพศ

ป้ายแสดงนอกที่จอดรถจักรยานในประเทศญี่ปุ่นที่เตือนว่า "ระวังถูกคลำ"
คำภาษาอังกฤษว่า Frotteurism (อนาจารโดยการเสียดสี) เป็นกามวิปริตที่บุคคลชอบเสียดสีอวัยวะ โดยปกติแถว ๆ บริเวณท้องน้อยหรือเชิงกราน หรือองคชาต ต่อคนที่ไม่ได้ยินยอมเพื่อสนองความรู้สึกทางเพศ
ซึ่งอาจจะรวมการสัมผัสส่วนใดส่วนหนึ่งของร่างกายรวมทั้งบริเวณอวัยวะเพศ
ส่วนคำว่า Toucherism (อนาจารโดยการจับ) เป็นความตื่นตัวทางเพศที่อาศัยการจับหรือการลูบคลำคนที่ไม่ได้ยินยอม
ซึ่งมักจะเป็นการจับหน้าอก ก้น หรือบริเวณอวัยวะเพศ บ่อยครั้งอย่างเร็ว ๆ เมื่อเดินเฉียดกับเหยื่อ
นักจิตวิทยาบางท่านพิจารณา Toucherism ว่าเป็นรูปแบบอย่างหนึ่งของ Frotteurism แต่ท่านอื่นแยกแยะระหว่างอนาจารสองอย่างนี้
รากศัพท์ภาษาอังกฤษและประวัติ

จิตแพทย์ชาวฝรั่งเศส (Valentin Magnan) น่าจะเป็นคนแรกที่จัดอนาจารโดยการเสียดสีว่าเป็นความผิดปกติทางจิต โดยกล่าวถึงเหตุการณ์อนาจารที่เรียกว่า "frottage" 3 เหตุการณ์ในงานศึกษาปี 1890
เป็นคำที่มาจากคำกริยาภาษาฝรั่งเศสว่า frotter ซึ่งหมายความว่า "ถู/เสียดสี"
ส่วนคำว่า Frotteur เป็นคำนามที่แปลตามอักษรว่า "บุคคลที่เสียดสี"
เป็นคำที่ก่อความนิยมโดยนักเพศวิทยาชาวเยอรมันคนหนึ่ง (Richard von Krafft-Ebing) โดยยืมใช้คำของแพทย์ฝรั่งเศส
ต่อมาคำว่า frotteurism จึงบัญญัติขึ้นในปี 1969 ในหนังสือเรียนเกี่ยวกับความผิดปกติทางเพศเล่มหนึ่ง
คู่มือการวินิจฉัยและสถิติสำหรับความผิดปกติทางจิต เรียกความผิดปกติทางเพศนี้ว่า frottage จนกระทั่งฉบับที่ 3 (DSM III-R) แล้วจึงเปลี่ยนไปใช้คำว่า frotteurism ในฉบับที่ 4
แต่ปัจจุบันใช้คำว่า "frotteuristic disorder" ในฉบับที่ 5
อย่างไรก็ดี คำว่า frottage ก็ยังมีใช้ในกฎหมายประเทศตะวันตก ซึ่งใช้เป็นคำไวพจน์กับคำว่า frotteurism
อาการและการจัดหมวดหมู่

คู่มือแพทย์พิมพ์โดยสมาคมจิตเวชอเมริกัน (American Psychiatric Association) คือ คู่มือการวินิจฉัยและสถิติสำหรับความผิดปกติทางจิต (ตัวย่อ DSM) ฉบับที่ 5 กำหนดเกณฑ์วินิจฉัยสำหรับ frotteuristic disorder ดังต่อไปนี้
การมีอารมณ์ทางเพศ (หรือความตื่นตัวทางเพศ) ที่รุนแรงและเกิดขึ้นซ้ำ ๆ ด้วยการจับหรือเสียดสีกับคนที่ไม่ได้ยินยอม โดยปรากฏเป็นจินตนาการ หรือความอยาก หรือพฤติกรรม เป็นระยะเวลาอย่างน้อย 6 เดือน
บุคคลนั้นได้ประพฤติตามความอยากทางเพศเช่นนี้กับบุคคลที่ไม่ได้ยินยอม หรือความอยากหรือจินตนาการทางเพศก่อความทุกข์หรือความบกพร่องทางสังคม ทางอาชีพ หรือในเรื่องอื่น ๆ ที่สำคัญ ในระดับที่สำคัญทางคลินิก
ดังนั้น ถ้าบุคคลไม่ได้ประพฤติตามความสนใจ และไม่ประสบกับความทุกข์หรือความบกพร่อง บุคคลนั้นพิจารณาว่า มีความสนใจทางเพศแบบชอบเสียดสี แต่ไม่วินิจฉัยว่ามีความผิดปกติแบบ frotteuristic
นักเพศวิทยาบางท่านแยกแยะระหว่าง frotteurism (เป็นการเสียดสีบริเวณเชิงกราน) และ toucherism (เป็นการคลำด้วยมือ) แต่ว่า DSM ไม่ได้แยกแยะ
ส่วนนักเพศวิทยาผู้หนึ่ง (Kurt Freund) เรียก frotteurism และ toucherism ว่าเป็น courtship disorder (ความผิดปกติในการจีบคู่) ที่เกิดขึ้นในระยะสัมผัส (tactile stage) ของการจีบคู่ในมนุษย์
ความชุกและกฎหมาย

ความชุก (prevalence) ของความผิดปกตินี้ยังไม่มีข้อมูล
แต่ว่า DSM ประเมินว่า ชาย 10%-14% ที่พบหมอเกี่ยวกับโรคกามวิปริตหรือ hypersexuality (เซ็กส์เกิน) มีความผิดปกติแบบ frotteuristic ซึ่งก็หมายความว่า ในประชากรทั่วไป ความชุกก็จะต่ำกว่า
แต่ว่า ชายทั่วไปในอัตราถึง 30% อาจทำอนาจารโดยการเสียดสี แม้ว่าอาจจะวินิจฉัยไม่ได้ว่ามีความผิดปกติทางจิต
คนเสียดสีโดยมากเป็นชาย และเหยื่อโดยมากเป็นหญิง
แม้ว่าประเภทหญิงต่อชาย หญิงต่อหญิง และชายต่อชายก็ยังมีด้วย
เป็นสิ่งที่บ่อยครั้งทำในสถานการณ์ที่เหยื่อไม่อาจตอบสนองได้ง่าย ๆ เช่นในที่สาธารณะ เช่นในรถไฟหรือในคอนเสิร์ตที่มีคนแน่น
แต่โดยปกติแล้ว ความประพฤติทางเพศที่ไม่ได้ยินยอมจะมองว่าเป็นอาชญากรรมแบบการทำร้ายทางเพศ แต่จะจัดว่าเป็นความผิดที่ไม่ร้ายแรง และเมื่อถูกตัดสินว่าผิดอาจจะถูกลงโทษ หรือบังคับให้มีการบำบัดทางจิตเวช
โดยประมวลกฎหมายอาญาไทยมาตราที่ 278 กำหนดไว้ว่า
ผู้ใด กระทำอนาจารแก่ “บุคคล” อายุกว่าสิบห้าปี โดยขู่เข็ญด้วยประการใด ๆ โดยใช้กำลังประทุษร้าย โดยบุคคลนั้นอยู่ในภาวะที่ไม่สามารถขัดขืนได้ หรือโดยทำให้บุคคลนั้นเข้าใจผิดว่าตนเป็นบุคคลอื่น ต้องระวางโทษจำคุกไม่เกินสิบปี หรือปรับไม่เกินสองหมื่นบาท หรือทั้งจำทั้งปรับ
โดยที่ผู้เสียหายสามารถเรียกร้องสินไหมเป็นค่าตอบแทนอันตรายที่เกิดขึ้นทางร่างกายและจิตใจ
ดูเพิ่ม

การสำเร็จความใคร่ด้วยตนเอง
กามวิปริต
เจ้าจอมมารดาหงษ์ ในพระบาทสมเด็จพระปิ่นเกล้าเจ้าอยู่หัว

| เจ้าจอมมารดาหงษ์ |
| --- | --- |
เกิด: พ.ศ. 2367
เสียชีวิต: 14 ธันวาคม พ.ศ. 2434 (อายุ 67 ปี)
คู่สมรส: พระบาทสมเด็จพระปิ่นเกล้าเจ้าอยู่หัว
บุตร: พระเจ้าราชวรวงศ์เธอ พระองค์เจ้าโศกส่าง
เจ้าจอมมารดาหงส์ (พ.ศ. 2367 - 14 ธันวาคม พ.ศ. 2434) เป็นพระสนมในพระบาทสมเด็จพระปิ่นเกล้าเจ้าอยู่หัว ประสูติกาลพระราชธิดาคือพระเจ้าราชวรวงศ์เธอ พระองค์เจ้าโศกส่าง
ประวัติ

เจ้าจอมมารดาหงส์ เกิดเมื่อพ.ศ. 2367 ต่อมาได้เข้ารับราชการเป็นเจ้าจอมในพระบาทสมเด็จพระปิ่นเกล้าเจ้าอยู่หัว รับพระราชทานเบี้ยหวัดปีละ 5 ตำลึง ประสูติกาลพระราชธิดา 1 พระองค์คือ
พระเจ้าราชวรวงศ์เธอ พระองค์เจ้าโศกส่าง
ต่อมาในสมัยรัชกาลที่ 5 เมื่อพ.ศ. 2367 เจ้าจอมมารดาหงส์เริ่มป่วยเป็นไข้พิษตั้งแต่วันที่ 11 ธันวาคม หลวงรัตนแพทยาได้ทำการรักษา ต่อมาได้ทรุดหนักลง จนกระทั่งในวันที่ 14 ธันวาคม พ.ศ. 2434 จึงถึงแก่กรรมขณะอายุ 67 ปี พระบาทสมเด็จพระจุลจอมเกล้าเจ้าอยู่หัวทรงพระราชทานน้ำหลวงอาบศพและหีบทองเป็นเกียรติยศ
เจ้าพระยาชำนาญบริรักษ์ (อู่)

| เจ้าพระยาชำนาญบริรักษ์ (อู่) |
| --- | --- |

เสนาบดีกรมคลัง
ดำรงตำแหน่ง พ.ศ. 2276 – พ.ศ. 2295
กษัตริย์: สมเด็จพระเจ้าอยู่หัวบรมโกศ
ก่อนหน้า: ออกญาโกษาธิบดี (จีน)
ถัดไป: พระยาพระคลัง
 
ข้อมูลส่วนบุคคล
เสียชีวิต: พ.ศ. 2295 อาณาจักรอยุธยา
คู่สมรส: ท่านผู้หญิงน้อย
บุตร: พระยาจินดารังสรรค์
บุพการี: เจ้าพระยาพิษณุโลก (บิดา)

เจ้าพระยาชำนาญบริรักษ์ นามเดิม อู่ เป็นเสนาบดีกรมคลังในรัชสมัยสมเด็จพระเจ้าอยู่หัวบรมโกศ
ประวัติ

ต้นตระกูลของเจ้าพระยาชํานาญบริรักษ์เป็นพราหมณ์มาจากประเทศอินเดีย บิดาคือเจ้าพระยาพิษณุโลก (เมฆ) ได้ละเพศพราหมณ์ เข้ามารับราชการในราชสํานักอยุธยา นายอู่เข้ารับราชการในกรมพระราชวังบวรสถานมงคล ได้รับความดีความชอบ เติบโตในชีวิตราชการเป็นลําดับ
พระราชพงศาวดาร ฉบับพันจันทนุมาศ (เจิม) ระบุว่า เมื่อสมเด็จพระเจ้าอยู่หัวบรมโกศปราดาภิเษกในปี พ.ศ. 2276 ได้ตั้งขุนชำนาญเป็นเจ้าพระยาชำนาญบริรักษ์ ว่าที่โกษาธิบดี ภริยาชื่อท่านผู้หญิงน้อย จวนเจ้าพระยาชํานาญบริรักษ์อยู่ที่ริมประตูจีน ทางทิศใต้ในกำแพงกรุงศรีอยุธยา
พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ระบุว่าเจ้าพระยาชำนาญฯ ป่วยเป็นลม อัมพาตอยู่ 4 เดือนเศษจึงถึงแก่อสัญกรรม ได้รับพระราชทานโกศ แต่งศพใส่เครื่องและชฎาอย่างเจ้าต่างกรมและให้เรียกศพว่าพระศพเป็นกรณีพิเศษ โปรดให้ทำพระเมรุ ณ วัดไชยวัฒนาราม เสด็จฯ ไปพระราชทานเพลิงพระศพ แล้วโปรดตั้งพระยาพิพัทธโกษาซึ่งเป็นบุตรเขยเจ้าพระยาชำนาญฯ เป็นพระยาพระคลัง ปีที่เจ้าพระยาชํานาญบริรักษ์ถึงแก่อสัญกรรม มีการคํานวณไว้ว่า ตรงกับปี  พ.ศ. 2295
บรรดาศักดิ์

ขุนชำนาญชาญณรงค์ (อู่)
เจ้าพระยาชำนาญบริรักษ์ (อู่) ว่าที่โกษาธิบดี ศักดินา 10000
เจ้าพระยามหาอุปราช ชาติวรวงศ์องค์ภักดีบดินทร์ สุรินทร์เดโชชัยมหัยสริยภักดีอาญาธิราช ว่าการพระคลัง ศักดินา 10000
เจ้าจอมมารดาสุด ในรัชกาลที่ 5

| เจ้าจอมมารดาสุด ในรัชกาลที่ 5 |
| --- | --- |

เกิด: สุด สุกุมลจันทร์ พ.ศ. 2394
เสียชีวิต: 14 มิถุนายน พ.ศ. 2455 (61 ปี)
คู่สมรส: พระบาทสมเด็จพระจุลจอมเกล้าเจ้าอยู่หัว
บุตร: พระเจ้าบรมวงศ์เธอ พระองค์เจ้าวรลักษณาวดี
บิดามารดา: พระยาสุรินทรราชเสนี (จั่น สุกุมลจันทร์)  คุณหญิงสุรินทรราชเสนี (กลิ่น)
เจ้าจอมมารดาสุด ในพระบาทสมเด็จพระจุลจอมเกล้าเจ้าอยู่หัว เป็นบุตรีของพระยาสุรินทราราชเสนี (จั่น สุกุมลจันทร์) กับคุณหญิงกลิ่น สุรินทรราชเสนี (สกุลเดิม รักตประจิต) เกิดเมื่อปี พ.ศ. 2394 ท่านมีพี่น้องที่ได้รับราชการฝ่ายในด้วยกันคือ
ท้าววนิดาพิจาริณี (เจ้าจอมมารดาสุ่น ในรัชกาลที่ 4)
เจ้าจอมมารดาสาย ในรัชกาลที่ 5
เจ้าจอมมารดาสุด เคยรับราชการฝ่ายในเป็นเจ้าจอมอยู่งานในพระบาทสมเด็จพระจุลจอมเกล้าเจ้าอยู่หัว
เจ้าจอมมารดาสุดมีประสูติกาลพระราชธิดาเพียงพระองค์เดียว คือ พระองค์เจ้าหญิงวรลักษณาวดี ซึ่งประสูติเมื่อปี พ.ศ. 2415 สิ้นพระชนม์เมื่อปี พ.ศ. 2469 พระชันษารวม 54 ปี
เจ้าจอมมารดาสุดถึงแก่อนิจกรรมเมื่อวันที่ 4 กรกฎาคม พ.ศ. 2455 ในรัชสมัยพระบาทสมเด็จพระมงกุฎเกล้าเจ้าอยู่หัว เวลา 17.00 น. วันเดียวกัน พระเจ้าบรมวงศ์เธอ กรมขุนสรรพสิทธิประสงค์ เสนาบดี กระทรวงวัง เสด็จแทนพระองค์มาพระราชทานน้ำหลวงอาบศพ เจ้าจอมมารดาสุด
เครื่องราชอิสริยาภรณ์

พ.ศ. 2437 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
เหรียญรัตนาภรณ์ รัชกาลที่ 4 ชั้นที่ 3 (ม.ป.ร.3)
เจ้าจอมมารดาสาย ในรัชกาลที่ 5

| เจ้าจอมมารดาสาย ในรัชกาลที่ ๕ |
| --- | --- |

เกิด: สาย สุกุมลจันทร์ พ.ศ. 2400
เสียชีวิต: พ.ศ. 2498
คู่สมรส: พระบาทสมเด็จพระจุลจอมเกล้าเจ้าอยู่หัว
บุตร: พระองค์เจ้าหญิงไม่มีพระนาม
บิดามารดา: พระยาสุรินทรราชเสนี (จั่น สุกุมลจันทร์)  คุณหญิงสุรินทรราชเสนี (กลิ่น)
เจ้าจอมมารดาสาย ในรัชกาลที่ 5 เกิดเมื่อ พ.ศ. 2400 เป็นธิดาของพระยาสุรินทรราชเสนี (จั่น สุกุมลจันทร์) กับ คุณหญิงกลิ่น สุรินทรราชเสนี (สกุลเดิม รักตประจิต) ท่านมีพี่น้องที่ถวายตัวเข้ารับราชการฝ่ายใน ดังนี้
ท้าววนิดาพิจาริณี (เจ้าจอมมารดาสุ่น ในรัชกาลที่ 4)
เจ้าจอมมารดาสุด ในรัชกาลที่ 5
ท่านได้ถวายตัวเข้ารับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ให้ประสูติกาลพระองค์เจ้าหญิงไม่มีพระนามหนึ่งพระองค์ ประสูติเมื่อวันศุกร์ที่ 10 มิถุนายน พ.ศ. 2424 และสิ้นพระชนม์ในวันต่อมา
เจ้าจอมมารดาสาย ขึ้นชื่อว่าเป็น "นางเอกละครแถวหน้า" อีกท่านหนึ่งในราชสำนักรัชกาลที่ ๔-๕ ด้วยเพราะรูปร่างหน้าตาสะสวย และมีความสามารถในการรำที่โดดเด่น เมื่อมีการประดิษฐ์ท่ารำ ชุด ฉุยฉายกิ่งไม้เงินทอง ในรัชกาลพระบาทสมเด็จพระจอมเกล้าเจ้าอยู่หัว เจ้าจอมมารดาสาย ก็เป็นอีกท่านหนึ่งที่ได้รับการถ่ายทอดท่ารำ และคาดว่าน่าจะเป็นตัวแสดงฉุยฉายนี้คู่กับเจ้าจอมละม้าย สุวรรณทัต ด้วยเพราะท่านทั้งสองเป็นนางละครรุ่นเดียวกัน มีความสามารถโดดเด่นเหมือนกัน และเป็นที่ร่ำลือเรื่องความงามของหน้าตา
เจ้าจอมมารดาสายเป็นนางละครหลวงรุ่นเล็ก ในรัชกาลที่ ๔ ต่อมาได้เป็นครูละครหลวงในรัชกาลที่ 5 และคณะละครวังสวนกุหลาบอีกด้วย มีความสามารถสูงในการรำบทบาทตัวละครเอกในเรื่องต่างๆ วิชาความรู้จากเจ้าจอมมารดาสาย ที่ตกทอดมายังกรมศิลปากร และวิทยาลัยนาฏศิลป  ตลอดจนสถาบันการศึกษาด้านนาฏศิลป์อื่น ๆ และยึดเป็นรูปแบบมาถึงปัจจุบัน มีดังนี้ ๑ รำที่มีกิ่งไม้เงินทองประดับ เช่น รำกลมกิ่งไม้เงินทอง รำฉุยฉายกิ่งไม้เงินทอง ๒ รำฝรั่งคู่ ทั้งตัวพระ และตัวนาง ๓ ท่ารำอวดฝีมือของตัวละครเอกต่าง ๆ เช่นพระอุณรุท และนางอุษา จากละครใน เรื่อง อุณรุท , พระอรชุน และนางเมขลา จากละครใน เรื่อง รามเกียรติ์
เจ้าจอมมารดาสาย ในรัชกาลที่ 5 ถึงแก่อนิจกรรมเมื่อปี พ.ศ. 2498 อัฐิของท่านบรรจุไว้ที่เจดีย์หน้าศาลาวรลักษณาวดี วัดพระยายัง กรุงเทพมหานคร
เครื่องราชอิสริยาภรณ์

พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
พ.ศ. 2447 :  เหรียญรัตนาภรณ์ รัชกาลที่ 4 ชั้นที่ 5 (ม.ป.ร.5)
เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
เจ้าจอมมารดาหม่อมราชวงศ์จิ๋ว ในรัชกาลที่ 5

| เจ้าจอมมารดาหม่อมราชวงศ์จิ๋ว ในรัชกาลที่ 5 |
| --- | --- |
เกิด: หม่อมราชวงศ์จิ๋ว กปิตถา ไม่ปรากฏ
เสียชีวิต: ไม่ปรากฏ
คู่สมรส: พระบาทสมเด็จพระจุลจอมเกล้าเจ้าอยู่หัว
บุตร: พระองค์เจ้าหญิงไม่มีพระนาม
บิดามารดา: หม่อมเจ้าวัฒนา กปิตถา
เรือนเจ้าจอมมารดาหม่อมราชวงศ์จิ๋ว ภายในเขตพระราชฐานชั้นใน ที่ต่อมาได้ตกเป็นเรือนของเจ้าจอมเง็ก
เจ้าจอมมารดาหม่อมราชวงศ์จิ๋ว (ราชสกุลเดิม: กปิตถา) เป็นธิดาในหม่อมเจ้าวัฒนา กปิตถา ต่อมาได้ถวายตัวเป็นพระสนมสนองพระเดชพระคุณในพระบาทสมเด็จพระจุลจอมเกล้าเจ้าอยู่หัว ประสูติกาลพระองค์เจ้าหญิงไม่ปรากฏพระนาม (13 ธันวาคม พ.ศ. 2435 — 25 มกราคม พ.ศ. 2436) สิ้นพระชนม์ขณะมีพระชันษาได้เพียง 43 วัน พระศพบรรจุไว้ ณ สุสานหลวง วัดราชบพิธสถิตมหาสีมารามราชวรวิหาร (ผังสุสานหลวงหมายเลข 10 พระราชธิดาที่ 84)
เครื่องราชอิสริยาภรณ์

พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
เก่งเต็งหนึ่ง

| เก่งเต็งหนึ่ง |
| --- | --- |
ประเภท: รายการเด็กและเยาวชน
พัฒนาโดย: โซนิกซ์ยูธ 1999
เสนอโดย: เมธัส ตรีรัตนวารีสิน ชนัตพล ลังสิทธิเสถียร ฝันดี จรรยาธนากร
ประเทศแหล่งกำเนิด:  ประเทศไทย
ภาษาต้นฉบับ: ภาษาไทย
การผลิต
สถานที่ถ่ายทำ: ประเทศไทย
ความยาวตอน: 30 นาที
ออกอากาศ
เครือข่าย: โมเดิร์นไนน์ทีวี
เก่งเต็งหนึ่ง  เป็นรายการสร้างสรรค์เกี่ยวกับกิจกรรมความสามารถของเด็กและเยาวชนไทย ออกอากาศทุกวันพฤหัสบดี เวลา 16.30 - 17.00 น. ทางช่อง 9 โมเดิร์นไนน์ทีวี
รูปแบบรายการ

เก่งเต็งหนึ่ง เป็นรายการที่นำเสนอเกี่ยวกับกิจกรรมความสามารถของเด็กและเยาวชนไทยในด้านต่างๆ ผลิตโดย บริษัท โซนิกซ์ยูธ 1999 จำกัด เริ่มออกอากาศครั้งแรก วันพฤหัสบดีที่ 17 มกราคม พ.ศ. 2556 เวลา 16.30 - 17.00 น. ทางช่อง 9 โมเดิร์นไนน์ทีวี
ภายในเวลารายการ 30 นาที จะแบ่งเป็น 3 ช่วง โดยพิธีกรทั้งสองแจ็คจะพาไปสัมภาษณ์พูดคุยกับเยาวชนคนเก่ง พร้อมทั้งร่วมทำกิจกรรม กับครอบครัวและโรงเรียน และช่วงท้ายจะมีโจทย์ประจำสัปดาห์  ภารกิจเก่งเต็งหนึ่ง ให้ร่วมสนุกเป็นบททดสอบท้าทายความสามารถด้วย
ผู้ดำเนินรายการ

เมธัส ตรีรัตนวารีสิน (แจ็ค)
ชนัตพล ลังสิทธิเสถียร (แจ็ค ไรเดอร์)
ฝันดี จรรยาธนากร (ใหญ่)
วันเวลาออกอากาศ

พฤหัสบดี เวลา 16.30 - 17.00 น. ทางช่อง 9 โมเดิร์นไนน์ทีวี (เริ่ม พฤหัสบดี 17 มกราคม 2556 - ปัจจุบัน)